open-index/open-wikipedia-markdown huggingface dataset:
פטר ז'ול

**פֶּטֶר אנטוניו ז'וּל** (בקרואטית: **Peter Antonio Žulj**; נולד ב-9 ביוני 1993) הוא כדורגלן אוסטרי ממוצא קרואטי המשחק בעמדת הקשר המרכזי וההגנתי בקבוצת בוריראם יונייטד מליגת העל התאילנדית ובנבחרת אוסטריה.

## קריירת מועדונים
ז'ול התחיל את דרכו במחלקת הנוער של ראפיד וינה, אך מעולם לא שיחק בקבוצה הבוגרת שלה. לאחר תקופות השאלה בליגה האוסטרית הראשונה, בגרודיג והארטברג, הוא הצטרף לוולפסברגר אק מהבונדסליגה האוסטרית בינואר 2014.

ב-9 במאי 2018, הוא שיחק במשחק בו שטורם גראץ ניצחה את רד בול זלצבורג בהארכה וזכתה בגביע האוסטרי 2017/2018.

בינואר 2019, הוא חתם על חוזה לשלוש וחצי שנים עם אנדרלכט. ב-11 בינואר 2021, הוא הושאל לגוזטפה מהליגה הטורקית הראשונה.

ב-23 ביוני 2021, הוא חתם על חוזה לשלוש שנים עם איסטנבול בשאקשהיר. ב-12 בינואר 2022, הוא הושאל לפהרוואר מהליגה ההונגרית הראשונה.

ב-1 בספטמבר 2022, ז'ול הצטרף לצ'אנגצ'ון יאטאי מהליגה הסינית העליונה.

## קריירה בינלאומית
בפברואר 2014, זומן ז'ול לראשונה לסגל נבחרת אוסטריה הצעירה.

הוא ערך את הופעת הבכורה שלו בנבחרת הבוגרת של אוסטריה בניצחון 0–4 על לוקסמבורג ב-27 במרץ 2018.

## חיים אישיים
ז'ול נולד בולס, אוסטריה, והוא ממוצא קרואטי. פטר ז'ול הוא אחיו הצעיר של רוברט ז'ול, שהוא גם כדורגלן מקצועי.

## תארים
;שטורם גראץ
* הגביע האוסטרי: 2017/2018

;אישי
* קבוצת השנה בבונדסליגה האוסטרית: 2017/2018

## קישורים חיצוניים

## הערות שוליים

קטגוריה:כדורגלני הארטברג
קטגוריה:כדורגלני איסטנבול בשאקשהיר
קטגוריה:כדורגלני אדמירה ואקר
קטגוריה:כדורגלני ראפיד וינה
קטגוריה:כדורגלני אנדרלכט
קטגוריה:כדורגלני ריד
קטגוריה:כדורגלני נבחרת אוסטריה
קטגוריה:כדורגלני פהרוואר
קטגוריה:אוסטרים שנולדו ב-1993
ג'וליו גאודיני

**ג'וליו גאודיני** (באיטלקית: **Giulio Gaudini**; רומא, 28 בספטמבר 1904 – רומא, 6 בינואר 1948) היה סייף חרב איטלקי. הוא השתתף באולימפיאדות 1924, 1928, 1932 ו-1936 וזכה בשלוש מדליות זהב, ארבע מדליות כסף ושתי מדליות ארד. גאודיני היה נושא הדגל של איטליה במשחקים של 1936. באליפויות העולם הוא זכה ב-17 מדליות בין 1929 לבין 1938. הוא מת מסרטן, בגיל 43.

## לקריאה נוספת
* אגדות הספורט האיטלקי - שדרת התהילה
* רשימת זוכי מספר מדלייות אולימפיות
* נבחרת הסיף הלאומית של איטליה - מדליסטית מרובים
* רשימת זוכי מספר מדליות זהב באולימפיאדות הקיץ

## קישורים חיצוניים

* Giulio Gaudini at the Italian National Olympic Committee (באיטלקית)
* 
## הערות שוליים

קטגוריה:אלופים אולימפיים מאיטליה
קטגוריה:סייפים באולימפיאדת פריז (1924)
קטגוריה:סייפים באולימפיאדת אמסטרדם (1928)
קטגוריה:סייפים באולימפיאדת לוס אנג'לס (1932)
קטגוריה:סייפים באולימפיאדת ברלין (1936)
קטגוריה:סייפים איטלקים
קטגוריה:איטליה: אישים בספורט
קטגוריה:איטלקים שנולדו ב-1904
קטגוריה:איטלקים שנפטרו ב-1948
גאזי גאנם

**גאזי גאנם** (בערבית: **غازي غانم**; נולד ב-13 באוקטובר 1958) הוא ראש המועצה המקומית זמר. רופא במקצועו.

## ביוגרפיה
נולד לפתחי ושפיקה וגדל בזמר. הוא הבכור ולו אחות. למד בבית ספר יסודי "ביר אל סיכה" ובבית ספר "תיכון חקלאי ימה" בזמר.

במהלך נעוריו עבד בחקלאות אצל הוריו. לאחר מכן למד באוניברסיטה העברית בירושלים שנת מכינה.

בשנים 1977–1984 למד רפואה באוניברסיטת University of Turin בטורינו, איטליה והוא בעל תואר ד"ר לרפואה (.M.D) מהאוניברסיטה. 

בשנת 1984 עם שובו לישראל, עשה התמחות ברפואה פנימית במרכז רפואי מאיר בכפר סבא במשך חמש שנים.

לאחר מכן שימש מנהל מערך הפנימי לאשפוז יום במרכז מומחים כללית דגני חדרה. במקביל עשה התמחות במחלקה פנימית לאנדוקרינולוגיה וסוכרת במרכז רפואי הלל יפה. מאוחר יותר, החל לנהל מחלקה פנימית ואנדוקרינית במרכז מומחים כללית דגני חדרה ושימש בתפקיד עד לבחירתו כראש מועצה במרץ 2024.

בשנים 2003–2008 כיהן חבר המועצה מקומית זמר ושימש יו"ר ועדת החינוך והספורט וחבר ועד ההנהלה של המועצה המקומית. 

בשנת 2008 נבחר בשנית למועצה עד לבחירות ב-2013.

בבחירות ב-2024 התמודד לראשות המועצה מול ראש המועצה המכהן תמים יאסין חרזאללה וניצח עם 52.81% מהקולות לעומת 47.19% לחרזאללה.

באפריל 2024 מונה לנציג הרשויות המקומיות במשרד הבריאות.

הוא נשוי לחניפה מזכירה רפואית במקצועה, ואב לחמישה. מתגורר בזמר.

## קישורים חיצוניים
* 
* 
* 

## הערות שוליים

קטגוריה:רופאים ישראלים
קטגוריה:רופאים פנימיים ישראלים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1958
ביבימבאפ

**ביבימבאפ** (בהנגול: **비빔밥, **באנגלית: **Bibimbap**)** **הוא מאכל קוריאני פופולרי המורכב לרוב מאורז חם בשילוב עם ירקות מתובלים מוקפצים (נאמול), בשר בקר, ביצה מטוגנת, וגוצ'וג'אנג (ממרח פלפל צ'ילי). המרכיבים מעורבבים היטב לפני האכילה.

בקוריאנית משמעות המונח "ביבים" הוא "ערבוב" ומשמעות המילה "באפ" הוא "אורז מבושל".

בשנת 2011 המאכל דורג במקום ה-40 בסקר של קוראי CNN Travel אודות המאכלים הטובים ביותר בעולם.

## קישורים חיצוניים

## הערות שוליים

קטגוריה:המטבח הקוריאני
קטגוריה:מאכלי אורז
מיני (מכונית)

**מיני** (באנגלית: **Mini**) היא מכונית קטנה וחסכונית עם שתי דלתות וארבעה מושבים אשר יוצרה במקור על ידי יצרנית הרכב הבריטית British Motor Corporation, ובהמשך על ידי חברות נוספות, משנת 1959 ועד שנת 2000.

למכונית המיני היה עיצוב מהפכני, אשר נודע בזכות המנוע הרוחבי שלו שחסך מקום וההנעה הקדמית שלו, והיא השפיעה באופן מהותי על ההתפתחות של המכוניות הקומפקטיות המודרניות.

בשנת 1999 זכתה מכונית המיני במקום השני, אחרי פורד מודל T, בתחרות הבינלאומית היוקרתית "מכונית המאה" אשר ביקשה לזהות את המכונית המשפיעה ביותר במאה ה-20.

## היסטוריה
המכונית תוכננה על ידי סר אלק איסיגוניס בתגובה למחסור בדלק שנגרם כתוצאה ממשבר סואץ ב-1956. יו"ר חברת British Motor Corporation, לאונרד לורד, הטיל על איסיגוניס את המשימה ליצור מכונית קטנה במחיר סביר שתוכל להכיל ארבעה נוסעים. העיצוב של איסיגוניס מיקם את המרחב הפנימי על ידי הצבת המנוע הצידה ושימוש בהנעה קדמית, מה שאפשר לנצל 80% משטח הרצפה של המכונית לנוסעים ולכבודה. תצורה זו אפשרה גם ממדים קטנים יותר מבלי להקריב מקום לנוסעים.

מכוניות המיני הושקו באופן רשמי ב-26 באוגוסט 1959 תחת השמות "אוסטין סבן" ו"מוריס מיני-מינור". שני הדגמים הללו היו כמעט זהים, עם הבדלים קלים בלבד. המכוניות יוצרו באותה העת באנגליה בלבד.

לאורך השנים מכוניות המיני יצאו לשווקים במספר רב של גרסאות. גרסת המיני קופר וקופר S התפרסמו במיוחד, וזכה להצלחה בתחרויות מירצוים שונות, כולל זכיות במקום הראשון במרוץ ראלי מונטה קרלו בשנים 1964, 1965, ו-1967.

בשנת 1994 BMW רכשה את קבוצת רובר (היורשת של חברת British Motor Corporation), ומכרה את רובה בשנת 2000, אך שמרה על הזכויות ליצור מכוניות עם שם המותג מיני.

## מכירות והשפעה
לאורך 41 שנות הייצור של מכונית המיני נמכרו מעל ל-5.3 מיליון מכוניות מיני ברחבי העולם. העיצוב הייחודי של המכונית הפכו אותה לאחת המכוניות הנמכרות ביותר בתקופתה.

מכוניות המיני הופיעו לאורך השנים במספר רב של סרטים ותוכניות טלוויזיה, בהם הסרט "הג'וב האיטלקי" משנת 1969 והסדרה מיסטר בין בה הדמות הראשית נוהגת במכונית מיני משנת 1977, וכמו גם בסרט "זהות כפולה", ובסדרת סרטי "אוסטין פאוורס".

## גלריית תמונות

קובץ:Morris_Mini_interior_1959.jpg|פנים של מכונית "מוריס מיני מינור" משנת 1959
קובץ:Mini_cross_section.jpg|חתך המראה כיצד מכוניות מיני ממקסמות את החלל בו נמצאים הנוסעים.
קובץ:Mini-ature_Parking_Space_-_geograph.org.uk_-_1169507.jpg|מכוניות מיני
קובץ:Rowan Atkinson on a Mini at Goodwood Circuit in 2009.jpg|מיסטר בין נוהג במכונית המיני שלו בעודו יושב על כורסה המונחת על הגג


## ראו גם
* מיני (מותג מכוניות)

## קישורים חיצוניים

## הערות שוליים

קטגוריה:מכוניות מיני
קטגוריה:דגמי מכוניות שהושקו ב-1959
קטגוריה:רכבי אוסטין
קטגוריה:רכבי BMC
Lose My Breath

"**Lose My Breath**" הוא סינגל של להקת הבנות האמריקאית דסטיניז צ'יילד שיצא ב-5 באוקטובר 2004 על ידי חברת התקליטים קולומביה רקורדס. השיר הוא הסינגל המוביל של אלבום האולפן החמישי והאחרון של הלהקה, *[[Destiny Fulfilled]]*. השיר נכתב על ידי ביונסה, קלי רולנד, מישל וויליאמס, דארקצ'יילד, לאשון דניאלס, פרד ג'רקינס השלישי, שון גארט וג'יי-זי, הופק על ידי דארקצ'יילד, ביונסה, קלי רולנד ושון גראט.

השיר היה מועמד לפרס גראמי בקטגוריית הופעת ה-R&B הטובה ביותר של צמד או קבוצה.

נכון לאוגוסט 2024, השיר הושמע למעלה מ-144 מיליון פעמים ביוטיוב, ולמעלה מ-150 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי אלן סמית'י
קטגוריה:שירי דאנס-פופ
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת קולומביה רקורדס
מזכירות המודיעין הממלכתית

**מזכירות המודיעין הממלכתית** (בספרדית: **Secretaría de Inteligencia de Estado**, מילולית: "מזכירות המודיעין של המדינה", בראשי תיבות: **SIDE**), היא סוכנות הביון הפדרלית העיקרית בארגנטינה, כשראש הארגון עומד בראש קהילת המודיעין הארגנטינאית הלאומית (SIN) ומהווה את יועץ הנשיא לענייני מודיעין. הגוף אחראי להפקת מודיעין בעל ערך ואמין לקבלת החלטות אסטרטגיות בנושאי ביטחון.

## היסטוריה
מזכירות המודיעין הממלכתית הוקמה ביולי 2024 במסגרת רפורמה שקידם הנשיא חאבייר מיליי בשל אי שביעות רצון מתפקודה של סוכנות הביון הפדרלית של ארגנטינה, שלא הצליחה למנוע את ההתנקשות בסגנית הנשיא כריסטינה פרננדס דה קירשנר, שהייתה נתונה בסכנת חיים. בנוסף, ביקשו הרשויות להגדיל את תפקידי המודיעין ואת שקיפות המידע אודותיו לציבור.

## משימות
הסוכנות משתפת פעולה עם שאר גופי הביון הארגנטינאיים כמו:
* הסוכנות לביטחון לאומי (Agencia de Seguridad Nacional ,ASN), שהיא סוכנות ביון הפועלת בכפיפות למזכירות המודיעין כדי לייעל את הפעולה והתגובה המוקדמת של כוחות הביטחון בעת חקירת פשעים פדרליים מורכבים. כחלק מרפורמה מבנית במערכת הביון הלאומית, הסוכנות לביטחון לאומי נועדה לחזק את יעילות גופים כמו הז'נדרמריה הלאומית, המחוז הימי, המשטרה הפדרלית ומשטרת הביטחון של שדות התעופה.
* שירות הביון הארגנטינאי (Servicio de Inteligencia Argentino ,SIA), שמופקד על איסוף מודיעין אסטרטגי ברחבי העולם, וכן שיתוף פעולה עם סוכנויות ביון זרות למניעה והרתעת איומים על המדינה.
* הסוכנות הפדרלית לאבטחת סייבר (Agencia Federal de Ciberseguridad ,AFC), המהווה את הזרוע הממשלתית העוסקת בהגנה על אירועי סייבר ובמניעתם, בשמירה על אישים ועל מתקנים ובאבטחתם, באבטחת רשומות ובאבטחת מידע.
* אגף חקירות פנים (División de Asuntos Internos ,DAI), הסוכנות המופקדת על קידום חקירות, בדיקות וסקירות שמטרתן להעריך ביצועים, חסכון המשאבים, האפקטיביות והשילוב הפונקציונלי של שאר הסוכנויות המרכיבות את מערכת המודיעין הלאומית וכן פיקוח על יושרתם של עובדי המודיעין.
בנוסף, הגוף מתאם ומבקר באופן מבצעי את תקציב המנהלת הלאומית למודיעין פלילי (DNIC) והמנהלת הלאומית לאסטרטגיה צבאית (DNEI), התלויים במשרד ביטחון הפנים ובמשרד ההגנה, בהתאמה. המזכירות מהווה את ארגון הגג של קהילת הביון הארגנטינאית מתוך מטרה להרכיב את המודיעין שגופי הביון השונים אוספים ולהציגו בפני הנשיא.

## ראשי הארגון

## ראו גם
* סוכנות הביון הפדרלית של ארגנטינה

## קישורים חיצוניים
*  

## הערות שוליים

קטגוריה:קהילת המודיעין הארגנטינאית
המזכירות הממלכתית למודיעין אסטרטגי

**המזכירות הממלכתית למודיעין אסטרטגי** (בספרדית: **Secretaría de Inteligencia Estratégica del Estado**, מילולית: "מזכירות המודיעין האסטרטגי של המדינה", בראשי תיבות: **SIE**), היא סוכנות הביון העיקרית בגואטמלה, כשראש הארגון עומד בראש קהילת המודיעין ומהווה את יועץ הנשיא לענייני מודיעין. הגוף אחראי להפקת מודיעין אסטרטגי לתועלת הנשיא.
## משימות
מזכירות המודיעין האסטרטגי אחראית על הפקת מודיעין בתחומים אסטרטגיים תוך כיבוד היקף הכשירות של שאר מוסדות הביטחון במדינה. היא נחשבת לסוכנות אזרחית במהותה ופועלת באחריות ישירה של נשיא הרפובליקה.
מבין תפקידיה:
# לתאם את מערכת המודיעין הממלכתית;
# לייעץ ולספק לנשיא ולמועצה לביטחון לאומי מודיעין ממלכתי משולב באמצעות תיאום מערכת המודיעין הלאומית;
# לספק מידע אסטרטגי לאומי ובינלאומי, בתחום פעולתו, למוסדות המרכיבים את מבנה מערכת הביטחון הלאומי, כדי לאפשר פיתוח משימות ותכנון מדיניות הביטחון הלאומי וסדר היום הביטחוני האסטרטגי;
# מעקב אחר סיכונים ואיומים על ביטחון המדינה;
# לשמור על מידע אסטרטגי לאומי ובינלאומי מעודכן באופן קבוע בתחום פעולתו;
# ביצוע ניתוחים אסטרטגיים וגיבוש תרחישים המאפשרים זיהוי איומים וסיכונים למדינה, למוסדותיה ולתושביה;
# פעילות סיכול ריגול וחתרנות;
# לקדם שיתוף פעולה עם שירותי מודיעין לאומיים ובינלאומיים אחרים בתפקידו כגורם מתאם של מערכת המודיעין הממלכתית;
# לפתח וליישם נהלים מתאימים לגיוס, מיון, הערכה וקידום אנשי מודיעין;
# לבסס את הקריירה המקצועית והאדמיניסטרטיבית ולקדם את ההכשרה השוטפת של עובדיה וכן את הסיבות לשחרור משירות;
 
## קישורים חיצוניים

קטגוריה:גואטמלה: צבא וביטחון
קטגוריה:ארגוני ביון
רדיו & רקורדס

**רדיו & רקורדס** (באנגלית: ***Radio & Records***; בראשי תיבות: ***R&R***) היה מגזין מוזיקה שבועי אמריקאי שהוקם על ידי בוב ווילסון ורוברט קרדשיאן ב-5 באוקטובר 1973. מגזין המוזיקה פרסם מצעדי מוזיקה שבועיים על בסיס נתונים מ-Mediabase, WWOne ונילסן מיוזיק קונטרול.

ב-6 ביולי 2006, VNU, חברת האם של מגזיני המוזיקה בילבורד ובילבורד רדיו מוניטור, הודיעה על רכישת המגזין, וחודש לאחר מכן, ב-1 באוגוסט, קיבלה את הבעלות באופן רשמי. הגיליון האחרון של המגזין פורסם ב-4 באוגוסט 2006. המגזין מוזג עם בילבורד רדיו מוניטור ויצא תחת מגזין המוזיקה *[[R&R]]*.

## קישורים חיצוניים
* כל הגליונות של המגזין, באתר World Radio History

## ביאורים

## הערות שוליים

קטגוריה:כתבי עת העוסקים בתקשורת המונים
קטגוריה:כתבי עת למוזיקה
קטגוריה:כתבי עת באנגלית
קטגוריה:ארצות הברית: כתבי עת
Shadows in Silence

"**Shadows in Silence**" (בעברית: "**צְלָלִים בִּדְמָמָה**") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השישי שלו,  (1996). את השיר הלחין והפיק המפיק המוזיקלי הגרמני-רומני מיכאל קרצו, שייסד את הפרויקט המוזיקלי.

קטע כלי זה מחבר בין "" ו-"The Child in Us" וממשיך את המהלך ההרמוני של האלבום.

## רקע וכתיבה
את "Shadows in Silence" הלחין והפיק מיכאל קרצו במטרה לחבר בין רצועות האלבום. קטע כלי זה דוגם חלק מהמלודיה של "Distant Shores" מאת אקו וירטואל.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.4 מיליון השמעות.

## וידאו קליפ
ב-10 במאי 2017, עשרים-ואחת שנים מיציאתו המקורית של השיר הוחלט להעלות את האודיו הרשמי שלו לערוץ היוטיוב של אניגמה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניגמה
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:קטעים אינסטרומנטליים
אלפרד סוואן

**אלפרד סוואן** (בשוודית: **Alfred (Alf) Gomer Swahn**; 20 באוגוסט 1879 – 16 במרץ 1931) היה מתחרה בירי ספורטיבי שוודי שהתחרה באולימפיאדת הקיץ 1908, 1912, 1920 ו-1924. הוא זכה בתשע מדליות: שלוש זהב, שלוש כסף ושלוש ארד. הוא בנו של אוסקר גומר סוואן, יורה אולימפי שהתחרה לצד בנו באולימפיאדות 1908, 1912 ו-1920 וזכה בשש מדליות.

**1908 לונדון**

באולימפיאדת לונדון (1908) היה סוואן חבר בנבחרת השוודית שזכתה במדליית הזהב בתחרות "running deer", ביריה בודדת. הוא השתתף גם באירוע "individual trap" וסיים במקום ה-25.

**1912 סטוקהולם**

באולימפיאדת סטוקהולם (1912) הוא זכה בשתי מדליות זהב ב"running deer", אירוע ירייה בודדת. אחת באישי ואחת בתחרות קבוצתית.

**1920 אנטוורפן**

באולימפיאדת אנטוורפן (1920) זכה בשתי מדליות כסף ובמדליות ארד אחת.

**1924 פריז**

באולימפיאדת פריז (1924) זכה במדליית כסף אחת ובשתי מדליות ארד.

## לקריאה נוספת
* רשימת זוכי מספר מדליות אולימפיות

## קישורים חיצוניים

* אלפרד סוואן ב-databaseOlympics.com

## הערות שוליים

קטגוריה:אלופים אולימפיים משוודיה
קטגוריה:קלעים אולימפיים
קטגוריה:משתתפי אולימפיאדת לונדון (1908)
קטגוריה:משתתפי אולימפיאדת סטוקהולם (1912)
קטגוריה:משתתפי אולימפיאדת אנטוורפן (1920)
קטגוריה:משתתפי אולימפיאדת פריז (1924)
קטגוריה:שוודיה: אישים בספורט
קטגוריה:ספורטאים שוודים
קטגוריה:ילידי 1879
קטגוריה:נפטרים ב-1931
זאין איקבל

**זאין איקבל** (באנגלית: **Zain Iqbal**, נולד ב-28 במאי 1998) הוא שחקן אנגלי, המוכר מתפקידו בתור ראווי סינג בסדרה "המדריך לרצח לילדות טובות".

## ביוגרפיה
איקבל נולד במנצ'סטר, אנגליה להורים ממוצא הודי. הוא למד משחק בתיאטרון המלכותי במנצ'סטר .

איקבל נמשך למשחק כבר מגיל צעיר. הוא החל להופיע בסרטי סטודנטים ובהמשך בסרטים קצרים נוספים. איקבל שיחק בפרסומות ובסרטים קצרים במשך כארבע שנים לפני שקיבל את התפקיד הראשי בסדרה "המדריך לרצח לילדות טובות". ב-2019 הופיע בסרט הקצר Why ME?” בתור קייל וב-2022 הופיע בסרט "All Crazy Random" בתור בוריס.

במדריך לרצח לילדות טובות הוא שיחק לראשונה בתפקיד הראשי את ראווי סינג, אחיו של סאל שהתאבד והואשם ברצח. הוא חובר לדמות הראשי פיפה פיץ אמובי (אמה מאיירס) על מנת לפתור את התעלומה ולזכות את שמו של אחיו.

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא הודי
קטגוריה:אנגלים שנולדו ב-1998
דיברנו מספיק

**דיברנו מספיק** (באנגלית: **Enough Said**) הוא סרט רומנטי אמריקאי משנת 2013 בכתיבה ובימויו של ניקול הולופסנר  עם ג'וליה לואי-דרייפוס וג'יימס גנדולפיני בתפקידים הראשיים. ג'וליה לואי-דרייפוס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי, ג'יימס גנדולפיני היה מועמד לפרס שחקן המשנה הטוב ביותר של פרס אינדפנדנט ספיריט. שניהם היו מועמדים לפרסי איגוד מבקרי הקולנוע האמריקאי.

ניקול הולופסנר זכתה בפרס על התסריט והבימוי מטעם Alliance of Women Film Journalists.

זה הסרט לפני האחרון של גנדולפיני והוא הוקרן לראשונה בפסטיבל הסרטים הבין-לאומי בטורונטו כ-3 חודשים לאחר מותו.

## תקציר העלילה
אווה (ג'וליה לואי-דרייפוס) היא גרושה שגרה עם בתה אלן (טרייסי פיירוויי) בלוס אנג'לס. לפרנסתה היא עובדת כמעסה רפואית. היא נוסעת במכוניתה לבתי הלקוחות וסוחבת אתה את מיטת העיסוי. אלן סיימה בית ספר תיכון, ועומדת לטוס להמשך לימודים בקולג'. חברתה קלואי (טאבי גבינסון) מבלה הרבה בביתם, ואווה מייעצת לה בבעיות אישיות.

חבריה שרה (טוני קולט) וויל (בן פלקון) לוקחים אותה למסיבה רבת משתתפים, שם היא פוגשת בגבר שמנמן בשם אלברט (ג'יימס גנדולפיני), ובאשה בשם מריאנה (קתרין קינר) שמציגה עצמה כמשוררת, ואווה נותנת לה כרטיס ביקור שלה.

אלברט מגלה לה שהוא גרוש, ומבקש ממנה את מספר הטלפון שלה, ולאחר היסוס היא מסכימה, למרות שאינה נמשכת אליו. אלברט מתקשר, הם מתחילים לצאת ולבלות, ומתפתח רומן. אלברט מכיר לה את בתו טס, שהיא בגילה של ביתה אלן.

מריאנה מספרת לאווה כל הזמן על המגרעות של הגרוש שלה, ועם הזמן מסתבר לה שמדובר באלברט. זה משפיע על יחסיה אתו. פעם אחת היא מקניטה אותו, וזמן קצר לאחר מכן הוא מבקר אצל מריאנה ורואה שם את אווה. הוא מבין שמריאנה "הרעילה" את היחסים בינו לבין אווה, ומנתק את הקשר.

אווה מסיעה את אלן לנמל התעופה ביחד עם הגרוש שלה פיטר (טובי האס), שנשוי כעת לפראן (קתלין רוז פרקינס), והיא נשארת לבדה בביתה, וממשיכה לבקר בבתי הלקוחות.

כעבור זמן חוזרת אלן לחופשה בחג ההודיה. אווה נעצרת לפני ביתו של אלברט. הוא מבחין בה, יוצא לקראתה, והם יושבים ומשוחחים. הסרט נגמר כשנראה שהרומן ביניהם מתחדש.

## צוות השחקנים

## קישורים חיצוניים

*קדימון לדיברנו מספיק, באתר יוטיוב
*על דיברנו מספיק, באתר יוטיוב

קטגוריה:סרטי 2013
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
צ'ארלס דיק

**צ'ארלס ויליאם פרדריק דיק** (באנגלית: **Charles William Frederick Dick**; 3 בנובמבר 1858 – 13 במרץ 1945) היה פוליטיקאי אמריקאי חבר המפלגה הרפובליקנית שייצג את מדינת אוהיו בסנאט ובבית הנבחרים של ארצות הברית.

## ביוגרפיה
נולד והתחנך באקרון, אוהיו, ארצות הברית לאב שהיגר לארצות הברית מסקוטלנד או מגרמניה ולאם שהיגרה מהיידלברג. ב-30 ביוני 1881 נישא דיק לקארי מיי פיטרסון, ונולדו להם חמישה ילדים.

דיק למד משפטים והתקבל ללשכת עורכי הדין ב-1894. דיק היה ציר בוועדה הרפובליקנית הלאומית ב-1892, 1896 ו-1900. הוא נבחר ליושב ראש המפלגה הרפובליקנית של אוהיו בשנים 1887 ו-1891, וכיהן כמזכיר הוועדה הרפובליקנית הלאומית בין השנים 1896 ל-1900.

בנובמבר 1885 הצטרף דיק למשמר הלאומי של אוהיו. הגדוד שלו התנדב לשרת במלחמת ארצות הברית–ספרד, ודיק שירת בקובה. הוא המשיך בשירותו הצבאי לאחר המלחמה, והגיע לדרגת מייג'ור גנרל כראש המשמר הלאומי של אוהיו. מ-1902 עד 1909 היה נשיא .

הוא נבחר לבית הנבחרים של ארצות הברית ב-1898 כדי למלא משרה שהתפנתה בעקבות מותו של , שכיהן מטעם מחוז הבחירה ה-19.

הוא כיהן בבית הנבחרים עד 1904, לאחר שנבחר לסנאט בעקבות מותו של מארק האנה. הוא כיהן בסנאט עד 1911, אז הפסיד בבחירות לכהונה שנייה.

בעת כהונתו בקונגרס הפך לאחד מבעלי המניות הגדולים בחברת Goodyear Tire and Rubber Company, ושימש כסגן נשיא החברה וכחבר מועצת המנהלים שלה.

הוא ניסה להיבחר שוב לסנאט ב-1918 וב-1922, אך כשל.

דיק נפטר ב-1945 ונקבר באקרון.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:אקרון: אישים
קטגוריה:חברי הסנאט של ארצות הברית מאוהיו
קטגוריה:חברי בית הנבחרים של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1858
קטגוריה:אמריקאים שנפטרו ב-1945
אקאליזה קזה גארה

**אקאליזה קזה גארה** היא פעילת טכנולוגיות מידע ויזמית מרואנדה. גארה פעילה בהנגשת התחום לנשים וזכתה בפרסים מממשלת רואנדה ומאיגוד הטלקומוניקציה הבין-לאומי על פעילותה. גארה הקימה חברת ייעוץ טכנולוגי ועיצוב אתרים כמו גם סטודיו לאנימציה. היא תוארה כ"אחת מהנשים הרואנדיות הבודדות שעשו צעדים משמעותיים לינוי פני הטכנולוגיה במדינה" והיא חברת קהילת המעצבים הגלובלית של הפורום הכלכלי העולמי.

## קריירה
אקאליזה קזה גארה נולדה באוגנדה וחיה בתקופות שונות בחייה בדרום אפריקה, קניה, ארצות הברית, צרפת, שווייץ ואיטליה. יש לה תואר ראשון בטכנולוגיה ועיצוב של מולטימדיה מאוניברסיטת קנט בקנטרברי, אנגליה. עם סיום התואר השתקעה גארה בקיגאלי בירת רואנדה והתקבלה לעבודה ראשונה ב־2009 בעקבות מכרז תחרותי לעיצוב אתר למזכירות בניית הקיבולת של הסקטור ציבורי בממשלה. גארה היה אז בת 23 ונאלצה להשאיל מחשב נייד מהלקוח כדי להשלים את המשימה. גארה הקימה את חברת המולטימדיה "שייקינג סאן" כדי לגייס לקוחות נוספים בתחומי העיצוב הגרפי, עיצוב האתרים והכשרת רואנדים צעירים בתחומים הללו. החברה עיצבה אתרים למשרד התכנון הפיננסי והכלכלי ולמשרד המשאבים הטבעיים של רואנדה.

מאז ספטמבר 2012 גארה עבדה כמנטורית ב־kLab, ארגון שמספק תמיכה ומנטורינג טכנולוגיים לתושבי קיגאלי, והייתה פעילה ב־ICT רואנדה שמאגדת נשים שמתמחות בתחומי טכנולוגיות מידע ותקשורת ומקדמת את התחום כמסלול קריירה לנשים. גארה היא חברה בהאב של קהילת המעצבים העולמית של הפורום הכלכלי העולמי בקיגאלי. בשנת 2012 היא קיבלה את פרס הנשים היזמות הבולטות במידע, תקשורת וכלכלה דיגיטלית מטעם משרד הנוער והמידע, התקשורת והכלכלה הדיגיטלית. באותה שנה היא הייתה אחת מארבע יזמיות רואנדיות שהוכרו כבולטות בתחומן על ידי איגוד הטלקומוניקציה הבין-לאומי. היא הייתה חלוצה בשימוש בהאשטאג RwOT# (רואנדים בטוויטר).

בשנת 2013 מינתה מיקרוסופט את גארה כנציגת נוער למזרח אפריקה, מינוי ראשו של אדם מרואנדה לתפקיד. היא שימשה אחת מארבע חברי מועצת הנוער המייעצת ליוזמת 4Africa של מיקרוסופט.

גארה ייסדה את סטודיו האנימציה יאמבי. פרויקט האנימציה הראשון שביצעה גארה ב־2014 היה סדרה של סיפורים חינוכיים לילדים. נכון לשנת 2024 האתר של סטודיו יאמבי אינו פעיל.

ב-2018 צירף מזכ"ל האו"ם אנטוניו גוטרש את גארה פאנל הגבוה לשיתוף פעולה דיגיטלי. לדבריו של גוטרש "טכנולוגיות דיגיטליות תורמות משמעותית למימוש מטרות של פיתוח בר-קיימא והן חוצות גבולות בין לאומיים בצורה ייחודית. לפיכך, שיתוף פעולה חוצה תחומים וחוצה גבולות הוא קריטי למימוש הפוטנציאל החברתי והכלכלי של טכנולוגיות דיגיטליות, להקטנת הסיכונים הכרוכים בהן ולצימצום תופעות לוואי בלתי צפויות."

גארה מתוארת כ"אחת מקומץ נשים רואנדיות צעירות שעשו צעדים משמעותיים בשינוי פני הטכנולוגיה במדינה". היא לקחה חלק בקורסים "שלום דרך עסקים" ו"אקדמיה למנהיגות בתחרותיות ושגשוג" במכון קובה למחשוב.

## פרסים
* דוקטור לשם כבוד מאוניברסיטת קנט.
* חברת ועדת הייעוץ 4Africa של מיקרוסופט.
* חברת פאנל מזכ"ל האו"ם לשיתוף פעולה דיגיטלי.

## הערות שוליים

קטגוריה:נשים רואנדיות
בייבל ג'ון

**בייבל ג'ון** (באנגלית: **Bible John**) הוא רוצח סדרתי שזהותו אינה ידועה. לפי ההערכות הוא רצח שלוש נשים צעירות בין השנים 1968 ל-1969 בגלאזגו, סקוטלנד. הרציחות האלה הן בין המפורסמות והמדוברות ביותר בהיסטוריה הפלילית של סקוטלנד, וזיכו את הרוצח בכינוי "בייבל ג'ון" בשל הציטוטים התנ"כיים הרבים שהשמיע בעת זמן הרצח.

כל הקורבנות של בייבל ג'ון היו נשים צעירות בעלות שיער כהה, בגילאים 25 עד 32, שנפגשו עם הרוצח באולם הריקודים והמוזיקה "ברוולנד" בעיר. זהותו של הרוצח מעולם לא נחשפה, והתיק נותר בלתי פתור, והמרדף אחר זהותו היה אחד מהחקירות הפליליות הנרחבות ביותר בסקוטלנד שלראשונה אישר פרסום קלסתרון של אדם החשוד ברצח.

## קורבנות

**פטרישיה דוקר**: ב-23 בפברואר 1968, גופתה של פטרישיה דוקר, אחות בת 25, נמצאה בעירום חלקי במוסך סגור בגלאזגו. היא נחנקה למוות ונפצעה קשה בראש ובפנים. תיקה, שעונה ובגדיה היו חסרים מהזירה, כאשר התיק נמצא מאוחר יותר בנהר קארט והשעון בבריכה ליד זירת הרצח. חקירת הרצח העלתה כי דוקר ביקרה באולם ברוולנד בליל הרצח, אך החקירה לא הניבה תוצאות משמעותיות.

**ג'מימה מקדונלד**: ב-16 באוגוסט 1969, ג'מימה מקדונלד, אם לשלושה בת 32, נעלמה לאחר בילוי בברוולנד. גופתה נמצאה בבניין נטוש שלושה ימים לאחר מכן. היא נאנסה ונחנקה למוות, כשהיא הייתה לבושה לחלוטין, אך בגדיה הפנימיים היו קרועים. חקירה מדלת לדלת העלתה עדות ששמעה צעקות מאותו בניין בליל הרצח, אך העדות לא הצליחה לסייע בהתקדמות החקירה.

**הלן פאטוק**: ב-31 באוקטובר 1969, הלן פאטוק בת 29 נמצאה מתה מאחורי דירה בשכונת סקוטסטון בגלאזגו. היא נאנסה, הוכתה ונחנקה למוות עם גרביה שלה. בערב הקודם, פאטוק ואחותה פגשו שני גברים באולם ברוולנד, כאשר אחד מהם היה גבר אדום שיער שהצטייר כבייבל ג'ון. האחות, ג'ין לנגפורד, זיהתה אותו כאדם שמצטט לעיתים קרובות פסוקים מהתנ"ך.

## חקירה וחשודים
חקירת המשטרה כללה הפצת שרטוט מורכב של החשוד, שהפך לאחת החקירות הנרחבות ביותר בהיסטוריה הפלילית של סקוטלנד. עם הזמן, הועלו מספר חשודים אפשריים. אחד מהם הוא פיטר טובין, רוצח ואנס מורשע, אך המשטרה שללה את האפשרות שהוא בייבל ג'ון. נוסף לכך, ישנן טענות כי החשוד היה קצין משטרה שפעל בסתר.

חקירות מדלת לדלת, עדויות עדים ומעקב משטרתי לא הניבו פריצת דרך משמעותית, והרציחות נותרו בלתי פתורות עד היום.

## ראו גם
* רוצח סדרתי
* ג'ק המרטש

## לקריאה נוספת

* 
* 


## הערות שוליים

קטגוריה:רוצחים סדרתיים
קטגוריה:סקוטלנד: היסטוריה
קטגוריה:רצח בממלכה המאוחדת
אורי וירצבורגר

**אורי (שרגא) וירצבורגר** (נולד ב-1932) הוא גאולוג, מינרלוג ואיש מנהל ישראלי, מבכירי תחום האנרגיה בישראל שכיהן בין היתר כמנכ"ל משרד האנרגיה, מנכ"ל פרויקט תעלת הימים ומנכ"ל בנק טפחות.

## ביוגרפיה
וירצבורגר נולד בשנת 1932 בעיר מנהיים שבגרמניה ליצחק אריה (זיגמונד לאופולד) (1891–1953), ומרים (מירה) לבית מאיר (1899–1986). אביו שירת בין השנים 1916–1918 בצנזורה בצבא הגרמני, והיה הבעלים של בית מסחר סיטונאי למוצרי מזון, שם עבדה גם אימו כפקידה בשנים 1914–1928. בשנת 1935, לאחר עליית היטלר לשלטון, נסע האב לארץ ישראל כדי לבדוק אפשרויות לעלות אליה. עם שובו לגרמניה לקה בליבו, ורק בשנת 1938 השיגה המשפחה סרטיפיקט, עלתה לארץ ישראל והתיישבה בתל אביב ברחוב דיזנגוף 179. וירצבורגר בן השש החל ללמוד בבית הספר היסודי "מוריה", ומשם המשיך לבית הספר התיכון העירוני הדתי ב'. כנער היה חבר בתנועת הנוער "עזרא".

את שירותו הצבאי עשה בשנים 1950–1952 במחזור השני של הנח"ל, עם גרעין של בני עקיבא בקיבוץ סעד. לאחר השחרור למד גאולוגיה, מינרלוגיה וגאוגרפיה באוניברסיטה העברית (1952–1958), ובהמשך השלים תואר שני במינרלוגיה מאוניברסיטת לונדון (1966–1967).

## קריירה מקצועית
וירצבורגר שימש מנהל מחלקת המחצבים במכון הגיאולוגי (1959–1970), מנכ"ל מכרות נחושת תמנע (1970–1976) וסמנכ"ל כימיקלים לישראל.

הוא הקים וניהל את מינהל המחקר למדעי האדמה במשרד האנרגיה (1977–1979), ובהמשך כיהן כמנכ"ל חברת "רותם דשנים" (1981-1979), מנכ"ל פרויקט תעלת הימים, והיה חבר הנהלת כי"ל (1985-1981).

ב-1990 מונה למנכ"ל משרד האנרגיה תחת שר האנרגיה יובל נאמן, אך לאחר בחירות 1992 סיים את תפקידו ושב לכהן בתפקידים שונים בכימיקלים לישראל. כמו כן שימש במשך השנים בתפקיד יו"ר הדירקטורין של המכון למחקרי נפט וגאופיזיקה.

בשנת 1993 מונה למנכ"ל בנק טפחות, תפקיד בו המשיך עד פרישתו לגמלאות בשנת 1998. לאחר צאתו לגמלאות עסק במשך 14 שנה בתרגום מגרמנית של ספרו של יצחק (יוליוס) פרויס "הרפואה במקרא ובתלמוד" שראה אור לראשונה ב-1911. התרגום יצא לאור בהוצאת מאגנס בשנת 2012.

בשנת 1998 התמנה לחבר הוועד המנהל של המרכז האקדמי לב (אז - מכון לב), ובשנת 2006 התמנה ליו"ר הוועד המנהל של המרכז האקדמי, עד לפרישתו.

בנוסף, בין השנים 1998-2999 כיהן כיו"ר חבר הנאמנים של הקרן לטיפול בחסויים.

## חיים אישיים
בשנת 1957 נישא למיכל לבית גולדשמידט, (1932- 2003), ילידת לייפציג, גרמניה. בשנים הראשונות חיו בקיבוץ סעד ובשנת 1961 עברו לירושלים.

נולדו להם ארבעה ילדים: יעל, לימים אנסבכר, (1958). רחל, לימים מאיר, (1961). אפרת, לימים מור-יוסף. (1964), ויצחק אריה (אריק) (1966), המשמש כראש מינהל חינוך ירושלים.

לאחר 47 שנות נישואים התאלמן וירצבורגר בשנת 2003 מאשתו מיכל, וב-2005 נישא מחדש לתרצה לבית שטרן (ילידת 1942), ידידת המשפחה.

## לקריאה נוספת
* **אורי וירצבורגר – סיפור חיים: פרקי חיי – זכרונות משמונים השנים הראשונות תרצ"ב- תשע"ב, 2012-1932** בהוצאה משפחתית (תשע"ה, 2015).
* אורי וירצבורגר, (יוצר האוסף), **אוסף אורי (שרגא) וירצבורגר**, 01/01/1914-30/06/2017, סימול IL-INL-YBZ-0737, יד יצחק בן צבי, יד יצחק בן צבי;YBZ.0737.

## הערות שוליים

קטגוריה:ישראלים ילידי גרמניה
קטגוריה:בוגרי בית הספר מוריה (תל אביב)
קטגוריה:בוגרי בית הספר צייטלין
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לונדון
קטגוריה:מנכ"לי משרד האנרגיה והתשתית
קטגוריה:מנכ"לים ישראלים
קטגוריה:בנקאים ישראלים
קטגוריה:גאולוגים ישראלים
קטגוריה:ישראלים שנולדו ב-1932
קטגוריה:ירושלים: אישים
קטגוריה:סעד (קיבוץ): אישים
קטגוריה:סגל המרכז האקדמי לב
טורונטו טמפו

**טורונטו טמפו** (באנגלית: **Toronto Tempo**) היא קבוצת כדורסל נשים קנדית עתידית מטורונטו, אונטריו, הצפויה לשחק החל מ-2026 באזור המזרחי של ליגת ה-WNBA.

## היסטוריה
### הקמה
ב-13 מאי 2023 נערך משחק קדם עונה בין קבוצות ה-WNBA מינסוטה לינקס לשיקגו סקיי בסקושה-בנק ארנה שבטורונטו, והקהל הרב שהגיע וההתלהבות מהמשחק הוביל לספקולציות לפיהן העיר תכלול קבוצת נשים לצד טורונטו ראפטורס מה-NBA.

ה-WNBA הכריזה רשמית על יצירת המועדון ב-23 במאי, הקבוצה ה-14 בליגה והראשונה מחוץ לארצות הברית. הקבוצה תהיה בבעלותה של חברת Kilmer Sports בראשות איש העסקים לארי טננבאום, יושב ראש Maple Leaf Sports & Entertainment , שבבעלותה קבוצות ספורט מקצועיות אחרות בעיר, טורונטו ראפטורס וטורונטו מייפל ליפס. כל חברי מועצת הנגידים של ה-WNBA ושל ה-NBA הצביעו בעד ההחלטה למעט הניו יורק ניקס, שהיו בתהליך של תביעה נגד הראפטורס בשל גניבה לכאורה של מידע קנייני.

ב-5 בדצמבר נחשפו שם הקבוצה, טורונטו טמפו, סמלה וצבעיה – בורדו ותכלת. שם הקבוצה ניתן לה כך שיעבוד בשתי שפותיה הרשמיות של קנדה, אנגלית וצרפתית, ושמה וסמלה מייצגים את סגנון המשחק הדינמי והמהיר של הקבוצה. עוד נחשף כי הקבוצה תשחק בקוקה-קולה קולוסיאום שבטורונטו בעל 8,500 המקומות.

ב-3 במרץ 2025 הוכרז כי טניסאית העבר האמריקאית סרינה ויליאמס תהיה חלק מקבוצת הבעלות של המועדון, וב-13 במאי הצטרפה גם היוטיוברית והמנחה הקנדית לילי סינג.

## קישורים חיצוניים

## הערות שוליים

קטגוריה:טורונטו: ספורט
קטגוריה:קבוצות WNBA
קטגוריה:קבוצות כדורסל קנדיות
גרנט פישר

**גרנט ג'קסון פישר** (באנגלית: **Grant Jackson Fisher**; נולד ב-22 באפריל 1997) הוא אתלט אמריקאי, זוכה מדליית ארד אולימפית (פריז 2024), מקום רביעי באליפות העולם (יוג'ין 2022), סגן אלוף ארצות הברית (2022) ושיאן ארצות הברית בריצת 10000 מטר. זוכה מדליית ארד אולימפית (פריז 2024), שיאן עולם באולם, מקום שישי באליפות העולם (2022), אלוף ארצות הברית (2022) ושיאן ארצות הברית בריצת 5000 מטר. שיאן עולם באולם בריצת 3000 מטר. 

## ביוגרפיה
גרנט נולד בקלגרי באלברטה שבקנדה לסוניה ודן פישר. יש לו אחות גדולה, היילי, ואח צעיר, מארק , שחקן כדורגל. הוא גדל בגרנד בלאן, מישיגן ולמד באוניברסיטת סטנפורד בפאלו אלטו, קליפורניה. הוא מתאמן בהדרכתו של מייק סקנל.

### 2021
באולימפיאדת טוקיו שנערכה באוגוסט 2021 סיים במקום חמישי בריצת 10000 מטר בתוצאה של 27:46.39 דקות ובמקום תשיעי בריצת 5000 מטר בתוצאה של 13:08.40 דקות.

### 2022
#### מקום רביעי באליפות העולם
באליפות העולם שנערכה ביוג'ין, אורגון, ארצות הברית ביולי 2022 הוא סיים במקום רביעי בריצת 10000 מטר בתוצאה של 27:28.14 דקות, 17 מאיות השנייה איטי ממדליית ארד ובמקום שישי בריצת 5000 מטר בתוצאה של 13:11.65 דקות.

### 2024
#### מדליית ארד אולימפית
באולימפיאדת פריז שנערכה ביולי זכה במדליית ארד בריצת 10000 מטר בתוצאה של 26:43.46 דקות, אחרי ג'ושוע צ'פטגאי מאוגנדה שקבע שיא אולימפי חדש של 26:43.14 דקות, לפני בריהו ארגאווי מאתיופיה (26:43.44 דקות).

### 2025
#### שיאן עולם באולם
בתחרות שנערכה באולם בניו יורק, ארצות הברית ב-8 בפברואר 2025 הוא קבע בריצת 3000 מטר של 7:22.91 דקות, שיפור לשיא בן בשנתיים של לאמצ'ה גירמה מקניה (7:23.81 דקות). שבוע לאחר מכן, בתחרות שנערכה בבוסטון ב-14 בפברואר הוא קכע בריצת 5000 מטר שיא עולם חדש של 12:44.09 דקות, שיפור לשיא העולם הוותיק בן 21 השנים של קנניסה בקלה מאתיופיה (12:49.60 דקות)

## שיאים אישיים
### אצטדיון
* ריצת 1500 מטר: 3:34.90 דקות (2024)
* ריצת מייל: 3:59.38 דקות (2015)
* ריצת 3000 מטר: 7:25.47 דקות (2023), שיא אמריקה
* ריצת 2 מייל: 8:11.09 דקות (2021)
* ריצת 5000 מטר: 12:46.96 דקות (2022), שיא אמריקה
* ריצת 10000 מטר: 26:33.84 דקות (2022), שיא אמריקה

### אולם
* ריצת 1500 מטר: 3:33.99 דקות (2025)
* ריצת 3000 מטר: 7:22.91 דקות (2025), **[[שיאי עולם באתלטיקה#שיאי עולם באולם|שיא עולם]]**
* ריצת 2 מייל: 8:03.62 דקות (2024), שיא אמריקה
* ריצת 5000 מטר: 12:44.09 דקות (2025), **[[שיאי עולם באתלטיקה#שיאי עולם באולם|שיא עולם]]**

## קישורים חיצוניים

* 

קטגוריה:מהגרים מקנדה לארצות הברית
קטגוריה:רצים אמריקאים למרחקים בינוניים
קטגוריה:רצים אמריקאים למרחקים ארוכים
קטגוריה:זוכי מדליית ארד אולימפית אמריקאים: אתלטיקה
קטגוריה:בוגרי אוניברסיטת סטנפורד
קטגוריה:שיאני עולם באתלטיקה
קטגוריה:אתלטים אמריקאים באולימפיאדת פריז (2024)
קטגוריה:אמריקאים שנולדו ב-1997
שפת אימי (שיר)

"**שפת אימי**" הוא סינגל שהוקלט על ידי הזמרת הישראלית קורין אלאל. את השיר הוציאה באוגוסט 1990 לאור חברת התקליטים CBS ישראל כסינגל המוביל מתוך אלבומה הרביעי של אלאל, "שפת אימי".

## על השיר
"שפת אימי" נכתב על ידי אהוד מנור, והולחן על ידי אלאל, שגם הפיקה אותו עם עובד אפרת. השיר מתאר חיפוש פנימי עמוק והרהורים על זהותה ושורשיה של אלאל. לאורכו, היא שואלת מה ומי מגדיר את זהותה, ומציינת שהיא נושאת בתוכה היסטוריה רחבה ואנשים רבים שעיצבו את חייה. היא מתארת את מסע החיים כתלול ומאתגר, שבו היא נושאת את השפה והתרבות של אימה, הממשיכים ללוות אותה במרוצת השנים.

בנוסף, הדוברת מתארת כיצד חלומותיה מדברים אליה ושואלים שאלות לשלומה, לזהותה ולמקורותיה. על-אף שהיא מציגה תעודה רשמית המגדירה את זהותה, עדיין מרגישה ששפת אימה נותרת חלק משמעותי ממנה. השיר מבטא את הקשר העמוק שלה לשורשים ולמורשת שלה.

## הצלחה מסחרית
ב-24 ביולי 1990 הוצג "שפת אימי" כמועמד לכניסה למצעד הפזמונים השבועי של רשת ג'. בשבוע שלאחר מכן נכנס לדירוג במקום העשירי. ב-21 באוגוסט עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-25 בדצמבר יצא מהמצעד השבועי לאחר 19 שבועות צעידה רצופה.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קורין אלאל
קטגוריה:שירים שהופקו על ידי קורין אלאל
קטגוריה:שירים שהופקו על ידי עובד אפרת
קטגוריה:שירים על אמהות
קטגוריה:שירים על שפה
קטגוריה:סינגלים בהוצאת CBS ישראל
יבגני גורדון

**יבגני גורדון** (ברוסית: **Евгений Борисович Гордон**; 8 בספטמבר 1940 - 15 בינואר 2019) היה פיזיקאי יהודי סובייטי-רוסי, מומחה בפיזיקה של טמפרטורות נמוכות ובפיזיקה כימית.

## קורות חיים
יבגני גורדון נולד בשנת 1940 בקייב (אז בתחומי ברית המועצות כיום באוקראינה) למשפחה יהודית. אביו היה כימאי מומחה לבדיקות זיהוי פלילי ואמו הייתה כימאית בתעשייה. 

בשנת 1957 גורדון סיים לימודי בית ספר ובמשך שנתיים ניסה להתקבל למוסדות להשכלה גבוהה בקייב, אך ללא הצלחה. הוא נסע למוסקבה והתקבל ללימודים במכון לפיזיקה וטכנולוגיה של מוסקבה אותה סיים בהצטיינות בשנת 1965 והחל לימודי תואר שלישי. בשנת 1969 הוא סיים את העבודה שבוצע בהדרכת ויקטור טלרוזה.

בשנת 1969 גורדון החל לעבוד במכון לפיזיקה כימית של אדמיה למדעים של ברית המועצות. הוא עבד במכון עד לשנת 1987, החל משנת 1977 היה מנהל מעבדה.

בשנת 1981 גורדון סיים עבודת פוסט דוקטורט. במקביל לעבודה במכון גורדון היה מלמד במכון לפיזיקה וטכנולוגיה בה למד וכיהן בדרגת פרופסור. בהדרכת גורדון הוכנו 20 עבודות תואר שלישי ופוסט-דוקטורט.

יבגני גורדון היה מומחה במספר נושאים של פיזיקה כימית. הוא בנה לייזרים פורצי דרך. תוצאות מחקריו הוא הציג במספר כנסים בין-לאומיים. הוא כתב כ-200 מאמרים והיה שותף ל-14 המצאות.

יבגני גורדון נפטר בשנת 2019 ונטמן יחד עם הוריו בבית העלמין בקרבת מוסקבה.

בשנת 2021 יצא לאור ספר על חייו ופעילותו.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:ממציאים יהודים רוסים
קטגוריה:סובייטים שנולדו ב-1940
קטגוריה:רוסים שנפטרו ב-2019
טיטן 34D

**טיטן 34D** (באנגלית: **Titan 34D**) היה משגר שפותח מטיל בליסטי בין־יבשתי טיטן 2. המשגר שימש לשיגור חלליות בשנים 1982–1989. השינוי העיקרי לעומת המשגרים הקודמים היה שימוש במנוע חזק יותר במאיץ.

## תיאור המשגר
לעומת דגמים קודמים במשגר הותקן מנוע חזק יותר עבור השלבים הראשונים. כשלב אחרון נוצלו יחידות מדגמים שונים.

השיגור הראשון בוצע בשנת 1982 מכן שיגור LC-40 מנמל החלל קייפ קנוורל. בהמשך שיגורים בוצעו גם מ-SLC-4E בבסיס חיל האוויר ונדנברג. השיגורים נמשכו עד לשנת 1989. בסך הכול בוצעו 15 שיגורים מהם 12 הסתיימו בהצלחה.

בשנת 1985 במהלך השיגור השביעי התרחשה תקלה במשגר. לאחר חקירת האירוע הוחלט להתקין במשגר אמצעי ניטור נוספים שהיו מעברים למרכז הבקרה נתונים על מצב המערכות.

באפריל 1986 התרחשה תקלה נוספת מספר שניות לאחר שיגור. החלקים נפלו על אזור השיגור וכתוצא המכך כני שיגור 4E ו-4W יצאו מניצול עד לשיפוצם שהסתיים בשנת 1987.

התרחשות מספר תקלות ברצף דרשה חקירה מעמיקה. במהלכה התגלו מספר סיבות טכניות אפשריות אך הסיבה המדויקת לא התגלתה.

בהמשך בוצעו מספר שיגורים שעברו ללא תקלות.

## קישורים חיצוניים

* תיאור המשגר
* תיאור המשגר 
* תמונות מתקלה בשנת 1986
 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:חברת גלן ל. מרטין
צ'י קופטה

**צ'י קופטה** (בטורקית: **Çiğ köfte**) הוא מאכל טורקי העשוי מבשר בקר נא ובורגול ונחשב לנפוץ בטורקיה עיראק, סוריה ומדינות ומרכז אסיה.

המאכל מורכב מבשר בקר נא, בורגול, בצל, פטרוזיליה, איזוט ועגבניות שאותם מערבבים יחד ולשים עד לקבלת מרקם אחיד.

נהוג לאכול את המאכל כשהוא קר מיד לאחר שנעשה ולהגישו בליווי חסה, לימון פטרוזיליה, רכז רימונים ולחם.

למאכל גרסאות שונות ומלבד הגרסה הבשרית, קיימת גם גרסה צמחונית העשויה מעדשים.

## ראו גם
* קובה נייה
* סביצ'ה
* קרפצ'יו

## קישורים חיצוניים

* 
* צ'יקופתא - מאכל רחוב טורקי, באתר השולחן
* סיפורו של מתכון: צ'י-קופטה בורגול, באתר דני בר
* 
* 

## הערות שוליים

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הטורקי
קטגוריה:מתאבנים
קטגוריה:המטבח הסורי
קטגוריה:בשר נא
ויקטור טלרוזה

**ויקטור טלרוזה** (ברוסית: **Виктор Львович Тальрозе**; 15 באפריל 1922 - 22 ביוני 2004) היה פיזיקאי אמריקאי יליד ברית המועצות. הוא היה מומחה לבניית ספקטרומטר מסה וביצוע מחקרים בתחום זה.
## קורות חיים
ויקטור טלרוזה נולד בשנת 1922 בטולה למשפחה יהודית. אביו היה רופא ואמו רופאת שיניים. בשנת 1939 הוא סיים בית ספר עם מדליית זהב והחל לימודי כימיה באוניברסיטת מוסקבה.

לאחר פלישת הנאצים לברית המועצות טלרוזה התנדב לשורות הצבא האדום. הוא נפצע ולאחר החלמה חזר ליחידות הלוחמות. על השתתפותו במלחמה הוא קיבל מספר עיטורים.

בשנת 1945 טלרוזה חזר ללימודים וסיים אותם בשנת 1947. הוא החל לעבוד בקבוצה שהייתה קשורה לבניית פצצה גרעינית סובייטית.

בשנת 1949 טלרוזה החל להתעניין בתחום ספקטרומטר מסה ושיטות מחקר תוך שימושו. בשנת 1952 הוא סיים עבודת תואר שלישי והחל לעבוד במכון לכימיה פיזיקלית של אקדמיה למדעים של ברית המועצות.

החל משנת 1952 לימד במכון לפיזיקה וטכנולוגיה של מוסקבה. הוא כיהן בדרגת פרופסור, בשנת 1960 מונה לראש קתדרה ובמהשך היה דקאן של פקולטה לפיזיקה כימית ומולקולארית.

בשנת 1962 טלרוזה סיים עבודת פוסט דוקטורט והתקבל כחבר בהתכתבות לאקדמיה למדעים של ברית המועצות. בשנים 1972–1987 הוא היה סגן מנהל מכון של אקדמיה ובשנת 1987 מונה למנהל מכון לבעיות אנרגטיות בפיזיקה כימית. הוא כיהן בתפקיד זה עד לשנת 1995.

בשנת 1997 מצב בריאות אשתו הדרדר ולצורך טיפול מתאים המשפחה עם הילדים הבוגרים ומשפחותיהם עברה לארצות הברית. בהיותו בארצות הברית טלרוזה נתן ייעוץ לאוניברסיטאות. הוא נפטר בשנת 2004.

טלרוזה היה מומחה לבניית סוגים שונים של ספקטרומטר מסה וניצולם במחקרים שונים. הוא כתב כ-440 מאמרים והיה בעל פטנטים. בהדרכתו הוכנו מספר עבודות תואר שלישי ופוסט-דוקטורט.

על פעילותו הוענקו לו מספר עיטורים ופרס לנין. בשנת 2003 הוא קיבל מדליה של International Mass Spectrometry Foundation.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:ממציאים יהודים רוסים
קטגוריה:זוכי פרס לנין
קטגוריה:מעוטרי עיטור לנין
קטגוריה:מעוטרי עיטור אות הכבוד
קטגוריה:מעוטרי עיטור מהפכת אוקטובר
קטגוריה:מעוטרי הכוכב האדום
קטגוריה:בוגרי אוניברסיטת מוסקבה
קטגוריה:יהודים שהיגרו מברית המועצות לארצות הברית
קטגוריה:מעוטרי עיטור המלחמה הפטריוטית הגדולה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:אמריקאים שנולדו ב-1922
קטגוריה:אמריקאים שנפטרו ב-2004
אוליביה וונש

**אוליביה וונש** (באנגלית: **Olivia Wunsch**; נולדה ב-31 במאי 2006) היא שחיינית אוסטרלית, אלופה אולימפית (פריז 2024) ואלופת עולם (סינגפור 2025) במשחה שליחות 4x100 מטר חופשי.

## ביוגרפיה
וונש נולדה בנורת' סידני שבניו סאות' ויילס, אוסטרליה.

### 2023
#### אלופת עולם לנוער
באליפות העולם לנוער שנערכה בנתניה שבישראל בספטמבר זכתה ב-6 מדליות, מהן 5 זהב ו-1 ארד. מדליות זהב במשחה ל-50 מטר חופשי בשיא אליפות חדש של 24.59 שניות, במשחה ל-100 מטר חופשי בתוצאה של 53.71 דקות, במשחה שליחות 4x100 מטר חופשי בתוצאה של 3:36.52 דקות, במשחה שליחות 4x100 מטר מעורב בתוצאה של 4:00.86 דקות ובמשחה שליחים 4x100 מטר חופשי משולב בשיא עולם חדש לנוער של 3:24.29 דקות. במדליית הארד היא זכתה במשחה ל-50 מטר פרפר בתוצאה של 26.53 שניות.

### 2024
#### אלופה אולימפית
במבחנים האולימפיים האוסטרליים בשחייה קבעה מספר שיאים אישיים, ונכנסה לנבחרת האוסטרלית לאולימפיאדת פריז. במשחקים עצמם זכתה במדליית זהב במשחה שליחות 4x100 מטר חופשי, לאחר ששחתה בשלב המוקדמות של המשחה.

## שיאים אישיים
### בריכה אולימפית
* 50 מטר חופשי: 24.45 שניות (2024)
* 100 מטר חופשי: 53.17 שניות (2024)
* 200 מטר חופשי: 1:57.84 דקות (2024)
* 50 מטר פרפר: 26.34 שניות (2024)
* 100 מטר פרפר: 58.30 שניות (2024)

## ראו גם

## קישורים חיצוניים

## הערות שוליים

קטגוריה:שחייניות חופשי אוסטרליות
קטגוריה:שחייניות פרפר אוסטרליות
קטגוריה:אלופות אולימפיות אוסטרליות: שחייה
קטגוריה:שחייניות אוסטרליות באולימפיאדת פריז (2024)
קטגוריה:אוסטרליות שנולדו ב-2006
קטגוריה:אוסטרלים שנולדו ב-2006
אייזו קנמוצו

**אייזו קנמוצו** (ביפנית: **監物永三**; באנגלית: **Kenmotsu Eizō**; 13 בפברואר 1948) הוא מתעמל יפני לשעבר, שזכה בשבעה תארים עולמיים ומתוכם שלוש מדליות זהב אולימפיות בין 1968 לבין 1979. לאחר פרישתו, הפך למאמן יפני מוביל. הוא שימש גם כמנהל הספורט של אוניברסיטת ניפון למדעי הספורט וסגן נשיא איגוד ההתעמלות של יפן. בשנת 2006, קנמוצו הוכנס להיכל התהילה הבינלאומי של ההתעמלות.

## קורות חיים
קנמוצו היה בן 20 ו-8 חודשים באוקטובר 1968, כאשר הפך למתעמל מכשירים היפני הצעיר ביותר בהיסטוריה שזכה במדליית זהב אולימפית בנבחרת באולימפיאדת מקסיקו סיטי (1968) והחזיק בשיא רב השנים של כמעט 48 שנים, כאשר השיא נשבר סופית על ידי קנזו שיראי, שבאוגוסט 2016 רכש את הכבוד הזה כשהיה רק בן 19 ו-11 חודשים, באולימפיאדת ריו דה ז'ניירו (2016) - גם בגמר עם הנבחרת. באופן מקרי, שניהם זכו באופן דומה במדליה אולימפית אחת נוספת, כל אחד בארד אישי – קנמוצו על מתח ושירי בקפיצות – במשחקים האולימפיים הראשונים שלהם.

## קישורים חיצוניים

## הערות שוליים

קטגוריה:אלופים אולימפיים מיפן
קטגוריה:משתתפי אולימפיאדת מקסיקו סיטי (1968)
קטגוריה:משתתפי אולימפיאדת מינכן (1972)
קטגוריה:משתתפי אולימפיאדת מונטריאול (1976)
קטגוריה:ספורטאים יפנים
קטגוריה:מתעמלים יפנים
קטגוריה:יפן: אישים בספורט
קטגוריה:יפנים שנולדו ב-1948
מקסימיליאן ג'וליאני

**מקסימיליאן ג'וליאני** (באנגלית: **Maximillian Giuliani**; נולד ב-3 ביולי 2003) הוא שחיין אוסטרלי, זוכה מדליית ארד אולימפית (פריז 2024) במשחה שליחים 4x200 מטר חופשי ואלוף העולם (סינגפור 2025) במשחה שליחים 4x100 מטר חופשי.

## ביוגרפיה
### 2024
במבחנים האולימפיים האוסטרליים בשחייה זכה במשחה ל-200 מטר חופשי, ונכנס לנבחרת האוסטרלית לאולימפיאדת פריז. במשחקים עצמם הוא זכה במדליית ארד במשחה שליחים 4x200 מטר חופשי בתוצאה של 7:01.98	דקות, יחד עם פלין סאות'הם, אלייג'ה וינינגטון ותומאס ניל, אחרי נבחרות השליחים של הממלכה המאוחדת (6:59.43 דקות) וארצות הברית (7:00.78 דקות). בנוסף, סיים במקום שביעי במשחה ל-200 מטר חופשי בתוצאה של 1:45.57 דקות.

## שיאים אישיים
### בריכה אולימפית
* 50 מטר חופשי: 22.90 שניות (2023)
* 100 מטר חופשי: 48.21 שניות (2023)
* 200 מטר חופשי: 1:44.79 דקות (2023)
* 400 מטר חופשי: 3:55.35 דקות (2024)

## ראו גם

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים אוסטרלים באולימפיאדת פריז (2024)
קטגוריה:זוכי מדליית ארד אולימפית אוסטרלים: שחייה
קטגוריה:אוסטרלים שנולדו ב-2003
הייקי סבולאינן

**הייקי סבולאינן** (בפינית: **Heikki Ilmari Savolainen**; 28 בספטמבר 1907 – 29 בנובמבר 1997) היה מתעמל מכשירים פיני. הוא השתתף בחמש אולימפיאדות רצופות מ-1928 עד 1952 וזכה לפחות במדליה אחת בכל אחת מהן, מתוכן שתי מדליות זהב.

## קורות חיים וקריירה
בשנת 1928, הוא זכה בארד על סוס סמוכות, שהייתה המדליה האולימפית הראשונה אי פעם בהתעמלות עבור פינלנד. לאחר שזכה במדליה האחרונה שלו באולימפיאדת הלסינקי (1952), הוא הפך למדליסט ההתעמלות המבוגר ביותר, בגיל 44. הוא נשא את השבועה האולימפית בטקס הפתיחה של משחקי 1952. בשנת 1932, לסבולאינן ולחברו לקבוצה איינרי טרסווירטה היה אותו ציון במתח, אך הנבחרת הפינית הצביעה בעד הענקת מדליית הכסף לסבולאינן. ב-1948, הוא שוב קיבל אותו הניקוד כמו חבריו לקבוצה ויקו הוהטנן ופאבו אלטונן על סוס סמוכות, ומדליית הזהב חולקה בין השלושה.

בנוסף, הוא התחרה באליפות העולם בהתעמלות מכשירים ב-1931, שם, על אף שהיה המסיים במקום הראשון בתרגילים המשולבים, הוא לא כונה "אלוף העולם" מכיוון שהיה סעיף מיוחד בכללים, שכדי כל אדם שייקרא כראוי 'אלוף עולם', היה עליו להפגין רמה מסוימת של מיומנות בין כל 14 האירועים, ולקלוע לפחות 60% מכל הנקודות שניתן להעניק בכל אירוע, דבר שהוא לא עשה. אף על פי כן, הוא אכן זכה במדליית זהב אישית באותה אליפות עולם 1931 במתח.

באליפות העולם זכה סבולאינן רק במדליה אחת, כסף קבוצתי ב-1950. במולדתו, הוא אסף 20 תארים בין השנים 1928 לבין 1950, כולל שישה תארים בודדים בין השנים 1928–1937.
ממוזער| סבולאינן בבית חולים שדה בתפקידיו בזמן המלחמה כרופא בדרגת רב-סרן
סבולאינן סיים את לימודיו כמורה לחינוך גופני בשנת 1931, וכדוקטור לרפואה בשנת 1939, ולאחר מכן החל לעבוד כרופא בעיר הולדתו קאיאני, פינלנד. במלחמת החורף שירת בדרגת לוטננט קולונל כרופא ראשי בבית חולים צבאי. במקביל, עבד סבולאינן עבור מגזין הספורט הפיני Urheilulehti בשנים 1932–1937. בין השנים 1946 ל-1959 כיהן כסגן נשיא התאחדות ההתעמלות הפינית, ובשנים 1946–1956 כנשיא התאחדות ההתעמלות של קאיאני, העיר שבה התגורר רוב חייו המאוחרים יותר.

סבולאינן הוא המתעמל הפיני היחיד שנכנס להיכל התהילה הבינלאומי של ההתעמלות (2004).

## לקריאה נוספת
* רשימת זוכי מספר מדלייות אולימפיות

## קישורים חיצוניים

* Heikki Savolainen at the International Gymnastics Federation
* Heikki Savolainen at the International Gymnastics Hall of Fame
* Heikki Savolainen at Olympiakomitea.fi (בפינית)

## הערות שוליים

קטגוריה:אלופים אולימפיים מפינלנד
קטגוריה:מלחמת החורף: אישים
קטגוריה:אנשי צבא פינים במלחמת העולם השנייה
קטגוריה:מתעמלים באולימפיאדת אמסטרדם (1928)
קטגוריה:משתתפי אולימפיאדת ברלין (1936)
קטגוריה:משתתפי אולימפיאדת לונדון (1948)
קטגוריה:רופאים צבאיים
קטגוריה:מעוטרי מסדר הוורד הלבן של פינלנד
קטגוריה:מתעמלים באולימפיאדת הלסינקי (1952)
קטגוריה:פינים שנולדו ב-1907
קטגוריה:נפטרים ב-1997
ג'קלין דוברוביץ'

**ג'קלין דוברוביץ**' (באנגלית: **Jacqueline Dubrovich**; נולדה ב-18 ביולי 1994) היא סייפת (רומח) יהודייה-אמריקאית. אלופה אולימפית (פריז 2024), סגנית אלופת העולם (קהיר 2022), אלופת המשחקים הפאן אמריקאיים (2019) ברומח קבוצתי.

## ביוגרפיה
דוברוביץ' נולדה בפטרסון, ניו ג'רזי וגדלה בריברדייל, ניו ג'רזי. כיום, היא מתגוררת במייפלווד, ניו ג'רזי. היא בת למשפחה יהודית. הוריה היגרו מבלארוס לארצות הברית בסוף שנות ה-80. היא סיימה את לימודיה באוניברסיטת קולומביה ב-2016 עם תארים בפסיכולוגיה, זכויות אדם וספרות ותרבות רוסית.

### 2019
באליפות העולם בסיף שנערכה בבודפשט, הונגריה היא זכתה במדליית ארד ברומח קבוצתי לאחר ניצחון על צרפת בתחרות על מדליית הארד 45–43. במשחק חצי הגמר הנבחרת האמריקאית הפסידה לרוסיה 36–45 שזכתה במדליית הזהב. בתחרות רומח אישי היא הפסידה בסיבוב השני לאנה ליצ'ביסקה מפולין 13–14.

### 2021
באולימפיאדת טוקיו סיימה במקום רביעי בתחרות רומח קבוצתי לאחר הפסד בתחרות על מדליית הארד לאיטליה 23–45. בשלב חצי הגמר הנבחרת האמריקאית הפסידה לנבחרת רוסיה 42–45 שזכתה במדליית הזהב. בתחרות רומח אישי היא הפסידה בסיבוב השני ללאוני אברט מגרמניה 14–15.

### 2022
באליפות העולם בסיף שנערכה בקהיר, מצרים היא זכתה במדליית כסף ברומח קבוצתי לאחר הפסד במשחק הגמר לאיטליה 27–45. בתחרות רומח אישי היא הפסידה בסיבוב השני לאנה ליצ'ביסקה מפולין 14–15.

### 2024
#### אלופה אולימפית
באולימפיאדת פריז זכתה במדליית זהב ברומח קבוצתי ביחד עם לי קיפר, לורן סקראגס ומאיה ויינטרוב היהודיה, לאחר ניצחון בגמר על איטליה 45–39. בתחרות רומח אישי היא הפסידה בסיבוב השני לפלורה פסטור מהונגריה 12–15.

## קישורים חיצוניים

קטגוריה:אמריקאים ילידי ניו ג'רזי
קטגוריה:פטרסון (ניו ג'רזי): אישים
קטגוריה:סייפות אמריקאיות
קטגוריה:סייפים אמריקאים
קטגוריה:סייפות יהודיות
קטגוריה:ספורטאים יהודים אמריקאים
קטגוריה:משתתפים יהודים באולימפיאדת טוקיו (2020)
קטגוריה:משתתפים יהודים באולימפיאדת פריז (2024)
קטגוריה:אלופות אולימפיות מארצות הברית
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:ניו ג'רזי: ספורטאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
Capsize

"**Capsize**" הוא סינגל של הצמד האמריקאי Frenship  והזמרת-יוצרת האמריקאית אמילי וורן . השיר יצא ב-18 ביוני 2016 בהוצאת חברת התקליטים קולומביה רקורדס.

נכון לאוגוסט 2024, השיר הושמע למעלה מ-30 מיליון פעמים ביוטיוב, ולמעלה מ-652 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירים באנגלית
קטגוריה:שירי אלקטרופופ
קטגוריה:סינגלים בהוצאת קולומביה רקורדס
זיין ויר

**זיין ויר** (באנגלית ובאיטלקית: **Zane Weir**; נולד ב-7 בספטמבר 1995) הוא אתלט איטלקי יליד דרום אפריקה, אלוף אירופה באולם (איסטנבול 2023) בהדיפת כדור ברזל.

## ביוגרפיה
ויר נולד בדרום אפריקה למשפחה ממוצא איטלקי, ובחר לייצג את איטליה.

### 2021
באולימפיאדת טוקיו שנערכה באוגוסט סיים במקום חמישי בהדיפת כדור ברזל בשיא אישי חדש של 21.41 מטר, לאחר שבשלב המוקדמות קבע שיא אישי חדש של 21.25 מטר.

### 2022
באליפות העולם באולם שנערכה בבלגרד שבסרביה במרץ סיים במקום שישי בהדיפת כדור ברזל בשיא איטליה חדש של 21.67 מטר.

### 2023
#### אלוף אירופה באולם
באליפות אירופה באולם שנערכה באיסטנבול שבטורקיה במרץ זכה במדליית זהב בהדיפת כדור ברזל בשיא איטליה חדש של 22.06 מטר, לפני תומאש סטאנק מצ'כיה (21.90 מטר) ורומן קוקושקו מאוקראינה (21.84 מטר).

#### אלוף המשחקים האירופיים
במשחקים האירופיים שנערכו בקרקוב שבפולין ביוני זכה במדליית זהב בהדיפת כדור ברזל בתוצאה של 21.59 מטר.

באליפות העולם שנערכה בבודפשט שבהונגריה באוגוסט סיים במקום 11 בהדיפת כדור ברזל בתוצאה של 19.99 מטר.

### 2024
#### מקום רביעי באליפות עולם באולם
באליפות העולם באולם שנערכה בגלאזגו שבממלכה המאוחדת במרץ סיים במקום רביעי בהדיפת כדור ברזל בתוצאה של 21.85 מטר.

באולימפיאדת פריז שנערכה באוגוסט סיים במקום 11 בהדיפת כדור ברזל בתוצאה של 20.24 מטר.

## שיאים אישיים
### אצטדיון
* הדיפת כדור ברזל: 22.44 מטר (2023)

### אולם
* הדיפת כדור ברזל: 22.06 מטר (2023), **שיא איטליה**

## קישורים חיצוניים

## הערות שוליים

קטגוריה:הודפי כדור ברזל
קטגוריה:אתלטים איטלקים
קטגוריה:אתלטים דרום אפריקאים
קטגוריה:אלופי אירופה באתלטיקה
קטגוריה:הודפי כדור ברזל באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:איטלקים שנולדו ב-1995
קטגוריה:דרום אפריקאים שנולדו ב-1995